b"\n_START_ARTICLE_\nDavid Philippaerts\n_START_SECTION_\nTraject\xc3\xb2ria esportiva\n_START_PARAGRAPH_\nNascut en una fam\xc3\xadlia molt afeccionada al motocr\xc3\xb2s (tant el seu pare com el seu avi n'havien practicat a B\xc3\xa8lgica), va debutar a sis anys en curses de minicross, amb el suport del Campi\xc3\xb3 del M\xc3\xb3n Andrea Bartolini._NEWLINE_Guany\xc3\xa0 for\xc3\xa7a t\xc3\xadtols regionals de 125cc fins que el 2002 debut\xc3\xa0 al Mundial. El 2004 hi acab\xc3\xa0 en dinov\xc3\xa8 lloc final._NEWLINE_Cap a mitja temporada del 2005 li cediren la KTM 250 4T, essent amb ella un dels protagonistes de la categoria MX2, acabant quart al final, amb algunes vict\xc3\xb2ries. El 2006 hi fou tercer, amb quatre vict\xc3\xb2ries._NEWLINE_De cara a la temporada del 2007 fou fitxat per l'equip de Stefan Everts a la categoria MX1, disputant el mundial amb una KTM SX450F i acabant-hi sis\xc3\xa8 tot i patir diversos problemes i una lesi\xc3\xb3 a l'espatlla._NEWLINE_Per al 2008 fitx\xc3\xa0 per l'equip de Michele Rinaldi i disput\xc3\xa0 el campionat amb una Yamaha YZ450F oficial, substituint al pilot Marc De Reuver al costat de Joshua Coppins, guanyant finalment el Campionat."